laion/Wikipedia-Exotic huggingface dataset:
ויליאם וילברפורס

ויליאם וילברפורס (באנגלית: William Wilberforce;‏ 24 באוגוסט 1759 – 29 ביולי 1833) היה פוליטיקאי אנגלי, ממובילי התנועה לביטול העבדות בבריטניה. הוא נבחר לראשונה לבית הנבחרים ב-1780 מטעם מחוז הבחירה קינגסטון על ההול (Kingston upon Hull), ולאחר מכן ייצג את המחוז יורקשייר (1784–1812) ומחוז ברמבר (1812–1825) בפרלמנט הבריטי. לאחר מאבק פוליטי ממושך, ב-1807 נחקק בבריטניה חוק האוסר על סחר עבדים (אם כי הותרה עדיין בעלות על עבדים). נקבר במנזר וסטמינסטר ב-3 באוגוסט 1833.[דרוש מקור] וילברפורס נולד בהאל, בנו היחיד של רוברט וילברפורס (1728–1768), סוחר עשיר, ואשתו אליזבת. באוקטובר 1776 החל לימודיו בקולג' סנט ג'ון של אוניברסיטת קיימברידג'. בתקופת לימודיו התיידד עם עמית ללימודים בשם ויליאם פיט הבן, שלימים היה לראש ממשלת בריטניה. וילבפורס היה הכוח המרכזי שהביא לחקיקה נגד סחר העבדים ב-1807, והעביר את החוק בפרלמנט הבריטי. חוק שסימן את סוף הסחר בעבדים בין אפריקה לצפון אמריקה. בנוסף לפועלו בתנועה לביטול העבדות, וילברפורס פעל גם לרווחת בעלי חיים. בשנת 1824, היה בין המייסדים של האגודה המלכותית למניעת התאכזרות כלפי בעלי חיים (אנ') – אגודה שהייתה חלוצה בתחום החקיקה בנושא בעלי חיים (אנ') בעולם המערבי. בשנת 1892, עבר לאגודת חברי החיות (באנגלית: Animals' Friend Society) אותה ייסד לואיס גומפרץ. סיפור מלחמתו בעבדות באנגליה מסופר בסרט "רוחות של חופש". מדיה וקבצים בנושא ויליאם וילברפורס בוויקישיתוף ויליאם וילברפורס, ברשת החברתית Goodreads ויליאם וילברפורס, באתר אנציקלופדיה בריטניקה (באנגלית) כתבי ויליאם וילברפורס בפרויקט גוטנברג (באנגלית) ויליאם וילברפורס, באתר "Find a Grave" (באנגלית) Claire Jean Kim (2011) Moral Extensionism or Racist Exploitation? The Use ofHolocaust and Slavery Analogies in the Animal Liberation Movement, New Political Science, 33:3, ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גרגוריוס העשירי

גרגוריוס העשירי (בלטינית: Gregorius X; בערך 1210 – 10 בינואר 1276) היה אפיפיור מ-1 בספטמבר 1271 עד מותו. נולד בעיר פיאצ'נזה (כיום במחוז אמיליה-רומאניה באיטליה), והוטבל בשם תבאלדו ויסקונטי. נכנס לשירות הכנסייה הקתולית ובילה את הקריירה שלו בארצות השפלה. היה סגן בישוף העיר לייז' (כיום בבלגיה), אך התפטר מתפקידו זה כדי לעלות לרגל לארץ הקודש. ליווה את הקרדינל אוטובאני במסעו לאנגליה, ובקיץ 1270 הצטרף אל הנסיך אדוארד (אדוארד הראשון, מלך אנגליה לעתיד) במסע הצלב השמיני לארץ ישראל. בהיותו בעכו, שהייתה בידי הצלבנים, התבשר שנבחר לאפיפיור על ידי חבר הקרדינלים שהתכנס בעיר ויטרבו (כיום במחוז לאציו באיטליה). מאז 29 בנובמבר 1268 לא ישב אפיפיור על הכס הקדוש, בגלל חילוקי דעות שנתגלעו בין הקרדינלים הצרפתים לבין הקרדינלים האיטלקים. בגלל המצב הפוליטי, כל צד רצה באפיפיור בן ארצו. הקיפאון הגיע לקיצו כאשר אנשי ויטרבו הסירו את הגג מעל הבית שבו התכנסו הקרדינלים "כדי לאפשר להשפעות אלוהיות לכוון ביתר קלות את דיוניהם", ומנעו מהם כל מזון מלבד לחם ומים. שלושה ימים מאוחר יותר נבחר לאפיפיור תבאלדו ויסקונטי, שאם כי היה איטלקי, זכה באמונם של מלכי צרפת ואנגליה. הקרדינלים קיוו שיעשה ככל שביכולתו כדי להציל את ארץ הקודש מידי המוסלמים. הוא אימץ לעצמו את השם גרגוריוס העשירי, ולפני שעזב את עכו נשא דרשה שבה אמר: "אם אשכחך ירושלים תשכח ימיני. תדבק לשוני לחיכי אם לא אעלה את ירושלים על ראש שמחתי", על פי תהילים קל"ז, פסוקים ה' - ו'. במכתב אל הנסיך אדוארד, שהיה עדיין בעכו, הוא תיאר את מסעו לוויטרבו, ובמכתב אל פיליפ השלישי, מלך צרפת הוא האיץ במלך לשלוח עזרה לצלבנים בארץ ישראל. ב-1271, מיד אחרי שנבחר, קיבל מכתב מקובלאי חאן, שליט מונגוליה (ששלט גם בסין) שבו נתבקש האפיפיור לשלוח לו 100 מיסיונרים ושמן מן המנורה שבכנסיית הקבר הקדוש בירושלים. גרגוריוס העשירי שלח לקובלאי חאן שני כמרים, ושמן ומתנות אחרות באמצעות מרקו פולו ואביו ודודו של מרקו, שהגיעו לסין ב-1274. ב-7 באוקטובר 1272 חתם גרגוריוס העשירי על בולה שלפיה פרש את הגנתו על כל היהודים שנמצאו תחת שלטון הנוצרים. בהתאם לבולה זו נאסר על הנוצרים לאלץ את היהודים להתנצר. כמו כן, הוא הורה להוסיף לכל בולת הגנה יהודית סעיף נגד עלילות דם. בתחילת 1274, באמצעות גאורגיוס אקרופוליטיס, נוהלו שיחות עם האימפריה הביזנטית על איחוד כנסיות. בסופו של דבר המגעים לא הגיעו להסכמה מלאה. ב-1 במאי 1274 כינס גרגוריוס העשירי את מועצת הכנסייה השנייה של ליון, שבה הכריז על מסע צלב חדש, ועל גיוס אמצעים למימונו בצורת מיסים שיוטלו על כל המאמינים ברחבי אירופה (18 במאי של אותה שנה). הוא קיבל הבטחה מקיסר האימפריה הביזנטית כי יעשה ככל שביכולתו לסייע להצלחת משימה זו. ב-1275, פיליפ השלישי מלך צרפת, ודודו, שארל הראשון, מלך נאפולי וסיציליה, הכריזו על השתתפותם במסע הצלב. אך כל אלה היו לשווא בגלל מותו של גרגוריוס העשירי בינואר 1276. מדיה וקבצים בנושא גרגוריוס העשירי בוויקישיתוף גרגוריוס העשירי, באתר "Find a Grave" (באנגלית) גרגוריוס העשירי, באתר אנציקלופדיה בריטניקה (באנגלית) חיים ביינארט, אטלס כרטא לתולדות עם ישראל בימי הביניים, 1981, עמ' 33.
אדריאנה לימה

אדריאנה לימה (באנגלית: Adriana Lima; נולדה ב-12 ביוני 1981) היא דוגמנית-על ברזילאית. לימה ידועה בעיקר כדוגמנית ראשית של חברת ההלבשה התחתונה "ויקטוריה'ס סיקרט" (2018–1999) וחברת הקוסמטיקה "מייבליין" (החל מ-2003). אדריאנה לימה נולדה ב-12 ביוני 1981 בסלבדור, ברזיל והיא בתם של נלסון טורס, נגר במקצועו, ומריה דאס גרסאס לימה, עובדת סוציאלית. אביה עזב את המשפחה כשהייתה בת חצי שנה, ולימה גדלה רק עם אמה. לימה היא ממוצא פורטוגזי, שווייצרי, יפני, אפרו-ברזילאי, אינדיאני, ומערב הודי (המחשיב אותה כפרדו ברזילאית), אך היא מחשיבה עצמה אפרו-ברזילאית. לימה דוברת ארבע שפות - פורטוגזית, ספרדית, אנגלית ואיטלקית. לימה החלה לעסוק בדוגמנות בגיל 15, כשהשתתפה בתחרות יופי מקומית בברזיל של דוגמנית העל העולמית של סוכנות פורד וזכתה במקום הראשון, ובמשך שנה ייצגה את ברזיל בתחרות העולמית וזכתה במקום השני. שלוש שנים לאחר מכן עברה לניו יורק והוחתמה בסוכנות הדוגמנות עלית. לאחר מכן דגמנה אופנה במספר חברות גדולות, כדוגמת "מייבילין", והגיעה לשיא כאשר ב 1999 החלה לדגמן עבור "ויקטוריה'ס סיקרט" בגיל 18 ומאז הייתה בחוזה עם החברה. באפריל 2006 הופיעה לימה על שער המגזין "GQ", ובפברואר 2008 הופיעה על שער העיתון "מר". בנוסף היא נבחרה להיות הפנים של מקסיקו. באותה שנה לאחר ביקור בטורקיה, לימה חתמה על חוזה עם "דוריטוס". במהלך השנים ביצעה הופעות משחק מזעריות בסדרות הטלוויזיה "איך פגשתי את אמא", "בטי", "המטורפים" ובסרט הקולנוע "אושן 8". ב-2017 היא נקראה כ "הדוגמנית הכי יקרת ערך של ויקטוריה'ס סיקרט" . בנובמבר 2018 היא צעדה בפעם האחרונה במופע של "ויקטוריה'ס סיקרט". בין השנים 2001–2003 לימה הייתה במערכת יחסים עם הזמר האמריקאי לני קרביץ. הם עברו לגור יחד ואף התארסו. לימה הופיעה בוידאו קליפ לסינגל של קרביץ משנת 2002, "Yesterday Is Gone‏ (My Dear Kay)". בשנת 2009 לימה נישאה לשחקן ה-NBA הסרבי מארקו יאריץ'. במאי 2009 לימה הגישה בקשה לאזרחות סרבית, אך מעולם זו לא הוענקה לה. ליאריץ' וללימה שתי בנות. ב-2 במאי 2014, לימה ויאריץ' הודיעו על פרידתם לאחר חמש שנות נישואים. הגירושים הסתיימו במרץ 2016. לימה היא קתולית אדוקה המשתתפת במיסה בכל יום ראשון. באפריל 2006 היא אמרה בריאיון ל-GQ שהיא בתולה. "סקס נועד לאחר הנישואין," אמרה. "[גברים] צריכים לכבד שזו הבחירה שלי. אם אין כבוד, זה אומר שהם לא רוצים אותי." היא גם מגנה בפומבי על הפלה כפשע, והצהירה שהיא מסכימה עם כל הוראה של הכנסייה. לימה ידועה כמביאה תנ"ך למאחורי הקלעים לפני שהיא עולה לבמה. היא גם הצהירה שלפני שהפכה למלאכית של ויקטוריה, היא רצתה להיות נזירה. לגבי הרוחניות שלה, לימה הצהירה, "הכנסייה נמצאת בי - אני תמיד מתחברת. אם אתה קשור לאלוהות ותמיד יש לך כוונות טהורות עם כל מה שאתה עושה, אתה מוגן על ידי המלאכים. אני מאוד רוחנית. אני מאמינה בטבע, אני מאמינה באנרגיה, אני מאמינה ברוחות." מדיה וקבצים בנושא אדריאנה לימה בוויקישיתוף אתר האינטרנט הרשמי של אדריאנה לימה (באנגלית) אדריאנה לימה, ברשת החברתית פייסבוק אדריאנה לימה, ברשת החברתית אקס (טוויטר) אדריאנה לימה, ברשת החברתית אינסטגרם אדריאנה לימה, סרטונים בערוץ היוטיוב אדריאנה לימה, במסד הנתונים הקולנועיים IMDb (באנגלית) איתי יעקב, פורשת כנפיים: למה אדריאנה לימה עוזבת את ויקטוריה'ס סיקרט?, באתר Xnet‏, 12 בנובמבר 2018
גאמבס

גאמבס (באנגלית: Gambas) היא שפת תכנות הדומה ל-Visual Basic בלינוקס. Gambas הוא ראשי תיבות רקורסיבים של Gambas Almost Means Basic (הכוונה של גאמבס היא כמעט בייסיק). עבודה עם בסיסי נתונים כמו MySQL או PostgreSQL בניית אפליקציות של KDE בעזרת DCOP תרגום פרויקטים מ-Visual Basic ל-Gambas. עבודה עם רשתות. גאמבס עובד ב-GUI וב-QT, וכדי להריץ תוכניות נדרשת החבילה GAMBAS-RUNTIME. לעת עתה אין גרסה ל-Windows אבל ניתן להריץ אותו ב-Cygwin מלבד תכונות גרפיות. מדיה וקבצים בנושא גאמבס בוויקישיתוף אתר האינטרנט הרשמי של גאמבס (באנגלית)
פררה

האם התכוונתם ל... פֵֿרַארָה (Ferrara) באיטליה פרארה – עיר בצפון איטליה, בירת נפת פרארה פרארה (נפה) – נפה במחוז אמיליה-רומאניה בה נמצאת העיר פרארה אוניברסיטת פרארה – אוניברסיטה עתיקה בעיר פרארה אישים ששמם פֵֿרַרָה / פֵֿרַארָה (Ferrara, שמקורו בפרארה שבאיטליה) אליהו מפרארה ("אליהו מפררה", "אליהו מפירארא") – יהודי-איטלקי מהעיר פרארה אשר נסע לארץ ישראל בתחילת המאה ה-15 ג'רי פררה (יליד 1979) – שחקן אמריקאי פרנקו פרארה (1911–1985) – היה מנצח ומורה איטלקי צ'ירו פרארה (יליד 1967) – כדורגלן עבר ומאמן כדורגל איטלקי אישים ששמם פֵֿרֶרָה (Ferrera או באיות אחר) אמריקה פררה (ילידת 1984) – שחקנית, מדבבת ומפיקת קולנוע וטלוויזיה אמריקאית רענן פררה (יליד 1976) – במאי, כותב ושחקן ישראלי אישים ששמם פֶּרֶרָה ("עץ האגס" בלאדינו) אברהם פררה (1934–1984) – היה זמר ישראלי אהרון פררה (יליד 1962) – זמר ושחקן ישראלי, בנו של אברהם פררה פרר (פירושונים) פריירה (פירושונים) פררו (פירושונים) פרארי (פירושונים) ראו Ferrara (surname) בוויקיפדיה באנגלית. ראו Ferrera (disambiguation) בוויקיפדיה באנגלית. על פֶּרֶרָה כ"עץ האגס" בלאדינו ועל שמות משפחה נוספים ראו: רוביק רוזנטל, הזירה הלשונית: הכל נשאר במשפחה, באתר nrg‏, 7 באוקטובר 2010
קריסטנה לוקן

קריסטנה זומר לוקן (באנגלית: Kristanna Sommer Loken, נולדה ב-8 באוקטובר 1979) היא שחקנית ודוגמנית אמריקאית. נודעת בזכות כיכובה בתור הטרמינייטורית T-X בסרט "שליחות קטלנית 3: עלייתן של המכונות". לוקן נולדה בגנט שבמדינת ניו יורק בארצות הברית, לרונדה (לבית פוראט), דוגמנית בעברה, ולמרלין "כריס" לוקן", בעל חוות תפוחים. היא ממוצא גרמני מצד אביה, וממוצא נורווגי מצד אימה. שני הוריה במקור מוויסקונסין. לוקן גדלה עם אחותה, טניה בחוות הפירות של הוריה באפסטייט ניו יורק. לוקן החלה את קריירת המשחק שלה בשנת 1994 וכיכבה במספר סרטי קולנוע. היא מפורסמת בעיקר בשל הופעתה כאנדרואיד T-X ("טרמינייטריקס") בסרט הקולנוע שליחות קטלנית 3 משנת 2003. בנוסף, היא הופיעה במספר תפקידים בסדרות טלוויזיה כ"מורטל קומבט: כיבוש", "ישנן בנות", "ילד פוגש עולם" ו"חסינת כאב", בה שיחקה בתפקיד הראשי. ב-2017 כיכבה בסרט המתח הרומנטי "Body of Deceit", לצד שרי גבעתי. לוקן היא ביסקסואלית מוצהרת, וגרמה לסערה ציבורית ראשונה לגבי מיניותה לאחר שנישקה את פינק בטקס פרסי המוזיקה במונטה קרלו. ב-17 בינואר 2008 הודיעה לוקן כי היא מאורסת לשחקן נואה דנבי בני הזוג החליפו נדרים לנישואין במשק משפחתה ב -10 במאי 2008. בראיון שהתפרסם ב-16 בנובמבר 2009, היא הודיעה שהיא נפרדה מדנבי, והיא במערכת יחסים עם אישה. במאי 2016, ילדה את בנה הבכור, תור, מבן זוגה ג'ונתן בייטס, מנכ"ל חברת ג'יי פי מורגן צ'ייס. מדיה וקבצים בנושא קריסטנה לוקן בוויקישיתוף אתר האינטרנט הרשמי של קריסטנה לוקן קריסטנה לוקן, ברשת החברתית פייסבוק קריסטנה לוקן, ברשת החברתית אקס (טוויטר) קריסטנה לוקן, ברשת החברתית אינסטגרם קריסטנה לוקן, סרטונים בערוץ היוטיוב קריסטנה לוקן, במסד הנתונים הקולנועיים IMDb (באנגלית) קריסטנה לוקן, באתר AllMovie (באנגלית) קריסטנה לוקן, באתר Rotten Tomatoes (באנגלית) קריסטנה לוקן, במסד הנתונים הקולנועיים KinoPoisk (ברוסית) קריסטנה לוקן באתר TV.com
יצחק אברהם עבאדי

יצחק אברהם עבאדי (25 באוקטובר 1897 – 22 בדצמבר 1969) היה מורה, עיתונאי, עסקן וסופר, המתרגם הראשי של ממשלת המנדט הבריטי בארץ ישראל בדרגת פקיד רם דרג. פרסם בעיתוני הארץ מאמרים בענייני מדיניות ולשון. נולד בירושלים ב-25 באוקטובר 1897 (כ"ט בתשרי ה'תרנ"ח) לאברהם עבאדי שהיה סוחר שעלה מדמשק, ולסולטאנה שהייתה צאצאית למשפחת ברוך מזרחי ולרב ניסים חיים משה מזרחי. לימים היה גיסו של דב יוסף. התייתם בגיל צעיר, והשלים לימודיו בבית הספר למל, בית הספר למסחר של חברת העזרה בירושלים, ואחר כך בבית המדרש למורים העבריים, שם השלים את מסלול לימודיו בשנת 1914 (ה'תרע"ד), ותוך כדי כך קנה בלימודים עצמיים שליטה בשפות. תחילה תפקד בהוראה, ולאחר כיבוש הארץ על ידי האנגלים, נמנה עם מייסדי חברת הסולל והשתתף בעריכת עיתוניה "דואר היום" בעברית כעורך, "פלשתיין ויקלי" באנגלית, ו"בריד אל יום" בערבית. העיתונים שערך היו בהשקפת עולם יהודית וארץ ישראלית ברורה, השוקדת על הבנה הדדית על שלום וגומלין, ובמשך שנים רבות היה מבין ראשי הציבור היהודי, נוצרי ומוסלמי שהיו מתכנסים בביתו של איתמר בן-אב"י. עד תום חייו היה מהמאמינים הגדולים בשיתוף פעולה יהודי וערבי. על פי המלצת הנציגות היישובית (אליעזר הופיין - יוסף מיוחס - יעקב טהון) הועסק בתחילה במשרדי מושל מחוז ירושלים סיר רונלד סטורס כמתרגם מברקי "רויטרס" מאנגלית לעברית לצד אחד מאויבי היהודים חאג' אמין אל-חוסייני (לימים המופתי של ירושלים), עמו היה מחליף תדירות דעות. בשנים 1920 - 1945 שימש כמתורגמן הרשמי לעברית של ממשלת המנדט (ראש משרד התרגומים הראשי). תפקיד בו היה עד למרבית הפגישות בין הנציבים העליונים והמזכירים הראשיים עם ראשי היישוב. בתפקיד זה קנה שם כאשר לא היה מתרגם פסוק כפשוטו אלא נשא דבר התושבים היהודיים בא"י (דוגמת תרגום המונח "פלשתינה" ל"ארץ ישראל". בתפקיד המתרגם הראשי לממשלת המנדט התפרסם כאשר תרגם את המונח "פלשתינה" ל"ארץ ישראל", וקבע אותו כתואר-רשמי. פרסם מאמרים רבים בעיתוני הארץ ובעיתוני חו"ל, ותרגם ספרים רבים, ביניהם (זכרונותיו של סטורס, "יומן ארץ ישראלי" מאת פרדריק קיש, "המדריך לארץ ישראל" של הארי צ'ארלס לוק ואדוארד קית'-רוץ'), ערך את קובץ החוקים של דרייטון בעברית, השתתף בעריכת המילון האנגלי - עברי ועוד. במסגרת זו חידש הרבה מונחים בעברית, ואף כי מוצאו בבית מדרשו של אליעזר בן-יהודה, העדיף יותר לפתור בעיות לשוניות בדרך של פרשנות. שימש בכל ועדות החקירה שפקדו את הארץ, מוועדת הייקראפט שחקרה את מאורעות יפו, דרך ועדת הכותל, וועדת שו וועדת פיל. ראשי היישוב ניצלו את קשריו לפניה פוליטית אל האנגלים. כך ניצל מנחם אוסישקין את קשריו על מנת לפנות להרברט סמואל בדיון בבית הלורדים לצורך התנגדות לתוכנית החלוקה. נמנה עם עורכי "אוצר לשון המקרא" (הקונקורדנציה התנ"כית המקיפה), ובחיבורו "בינינו לבין האנגלים" סיכם את כהונתו בכך שהקרע שנגרם בין היישוב היהודי לבין האנגלים נבע לא רק מטעמים מדיניים אלא גם מגישות שונות של הלכי רוח והשקפת עולם וחברה. על שמו רחוב בירושלים בשכונת גבעת הוורדים. בינינו לבין האנגלים: ניסיון לניתוח מערכת היחסים שבין אנגלים ליהודים ובין יהודים לאנגלים. הוצאת קריית-ספר, 1947. המנדט הבריטי משפחת ברוך מזרחי אברהם חיים אלחנני, ירושלים ואנשים בה. מ.ד. גאון, יהודי המזרח בארץ ישראל. דוד תדהר (עורך), "יצחק עבאדי", באנציקלופדיה לחלוצי הישוב ובוניו, כרך ג (1949), עמ' 1294 יצחק אברהם עבאדי, דף שער בספרייה הלאומית
פובליוס סרוויליוס קסקה

פובליוס סרוויליוס קסקה (? - 42 לפנה"ס), פוליטיקאי רומאי שפעל בשלהי תקופת הרפובליקה, מרוצחיו של יוליוס קיסר. קסקה נולד למשפחה ממוצא פלבאי והיה צאצא של גאיוס סרוויליוס קסקה גאמינוס שכיהן כקונסול של שנת 203 לפנה"ס. קסקה היה בעל בריתו של יוליוס קיסר ונלחם לצידו בזמן מלחמת האזרחים כנגד פומפיוס. לאחר ניצחונו של קיסר ומינוי לדיקטטור לכל ימי חייו בשנת 44 לפנה"ס נוצרה תסיסה במעמד הסנאטורי ולבסוף קשר נרקם כנגד קיסר בהנהגתם של מרקוס יוניוס ברוטוס וגאיוס קסיוס לונגינוס, על אף שקסקה היה חלק מהסיעה הקיסרית הוא הסכים להצטרף לקשר של ברוטוס וקסיוס. ביום שההתנקשות בקיסר תוכננה לצאת לפועל, אידו של מרס, עצביו של קסקה כמעט ובגדו והוא היה קרוב לגלות את הקשר כנגד חייו של קיסר אולם לבסוף הוא התעשת. במהלך ישיבת הסנאט שבה הקושרים תקפו את קיסר, קסקה היה הראשון שנעץ את פגיונו ברודן. לאחר רציחתו של קיסר קסקה נכנס לתפקידו כטריבון הפלבס ב-10 בדצמבר 44 לפנה"ס, דבר זה נעשה עם אישורו של אוקטביוס שבאותו הזמן רצה לגייס את תמיכתו של קיקרו בו. אולם יותר מאוחר אולץ קסקה להימלט מרומא כתוצאה מפחדו שיורשיו של קיסר ינקמו בו, והוא הצטרף אל ברוטוס וקסיוס בפרובינקיות המזרחיות, שם הם בנו צבא בניסיון להשתלט חזרה על רומא מידיהם של הטריאומווירט השני, עזיבתו את העיר בזמן כהונתו כטריבון הפלבס הייתה לא חוקית ועמיתו פובליוס טיטיוס הדיח אותו ממשרתו על פי בקשתו של אוקטביוס. קסקה נלחם בקרב פיליפי שנערך בשנת 42 לפנה"ס ובו התעמתו הכוחות הרפובליקאים וכוחות הטריאומווירט השני, לאחר תבוסתם ומותם של ברוטוס וקסיוס, קסקה המיואש בחר להתאבד.
חיים גיל (שדרן)

חיים גיל (נולד ב-10 בדצמבר 1979) הוא עיתונאי, מגיש חדשות, קריין פרסומות ושדרן רדיו ישראלי. משדר מוזיקה ברדיו אקו 99FM ואקטואליה בתחנת הרדיו החרדית רדיו קול ברמה. את דרכו המקצועית החל בשנת 2004 ברדיו אמצע הדרך 90FM (כיום: רדיו תשעים), בהגשת תוכניות מוזיקה ואקטואליה מקומית. בסוף 2006 עבר לשדר מוזיקה בשעות האזנת השיא ברדיו 99Esc (לימים: אקו 99FM). באמצע שנת 2007 נאלץ חיים לעזוב את עבודתו ברדיו, בעקבות שינוי באפיון השידורים בתחנה שכלל את ביטול תוכניות המוזיקה. בתקופה זו, הוא אף הצטרף לערוץ 10, שם ערך והגיש את מבזקי הבוקר של חדשות 10 ברדיו האזורי, שזכו לחשיפה כלל-ארצית. מינואר 2008 ובמשך תקופה קצרה, הגיש פינת תרבות יומית בתוכנית "ערב נהדר" ברדיו לב המדינה. בפברואר 2012, חיים שב לשדר באקו 99FM שנרכשה כ-3 שנים קודם לכן על ידי איש העסקים אלי עזור ועברה מיתוג מחדש שכלל את שינוי שם התחנה ואפיונה. הוא ערך והגיש את תוכנית הלייט נייט "עד חצות" ששילבה מוזיקה עם אקטואליה רכה. משנת 2018 הוא מגיש מוזיקה ועדכוני תנועה ברצועת הדרייב טיים המואזנת שבין 17:00 ל-20:00. בשנים 2009 ל-2016, קריין את מבזקי חדשות הצהריים ברדיו קול ברמה. בשנת 2022 שב לתפקיד וכיום, הוא מקריין את מבזקי חדשות הבוקר בתחנה החרדית, אותם הוא גם עורך. גיל נחשב ל"קריין הקורונה" הראשון בישראל בשפה העברית מטעם משרד הבריאות, בשלושת גלי ההדבקה הראשונים (פברואר 2020-מרץ 2021). חיים גיל רווק. מתגורר ברמת גן. אתר האינטרנט הרשמי של חיים גיל חיים גיל | סרטון הסברה על מגפת הקורונה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מלחמת קדש

האם התכוונתם ל... קרב קדש – קרב היסטורי בשנת 1274 לפנה"ס בין מצרים העתיקה לאימפריה החתית מלחמת סיני – בין מצרים וישראל בשנת 1956, נקראת גם "מבצע קדש"
אלתיים

אֵלָתִיִּים (שם מדעי: Anacardiaceae) היא משפחה של צמחים בעלי פרחים, המונה 82 סוגים, רבים מהם חשובים לחקלאות. הפירות של משפחה זו כולם בתי-גלעין (לפרי גלעין יחיד ומרכזי, סביבו בשר הפרי וסביבו הקליפה). מינים חשובים במשפחה כוללים את האלה הארצישראלית, אלת הבטנה (פיסטוק), קשיו, מנגו ואוג. השרף של העצים האלה מכונה "מסטיקא". האלתיים נפוצים בעיקר באמריקה הטרופית, אפריקה, אירופה, אמריקה הצפונית, והודו. בישראל המשפחה מיוצגת על ידי שלושה סוגים: האלה, המונה 4 מינים (אלה ארצישראלית, אלת המסטיק, אלה אטלנטית ואלת הכלאיים); האוג המונה שלושה מינים (אוג הבורסקאים, אוג מחומש ואוג קוצני); והפלפלון המונה שני מינים (פלפלון דמוי אלה ופלפלון רך). מדיה וקבצים בנושא אלתיים בוויקישיתוף אלתיים, באתר ITIS (באנגלית) אלתיים, באתר NCBI (באנגלית) אלתיים, באתר האנציקלופדיה של החיים (באנגלית) אלתיים, באתר Tropicos (באנגלית) אלתיים, באתר GBIF (באנגלית) אלתיים, באתר IPNI (באנגלית) אלתיים, באתר אנציקלופדיה בריטניקה (באנגלית) משפחת האלתיים באתר צמח השדה
זוגיות

זוגיות היא מערכת יחסים הדוקה בין שני פרטים המורכבת לרוב מיחסים חמים של אהבה, אינטימיות, קרבה, שותפות, דאגה ונאמנות. מאפיין בולט, אם כי לא הכרחי, של זוגיות הוא קיום יחסי מין בין בני הזוג. זוגיות שמתקיימת ללא משיכה מינית נקראת זוגיות אפלטונית. זוגיות באדם מתקיימת במגוון רחב מאוד של דרכים, והיא כוללת פעמים רבות אמון בין הצדדים, מגורים משותפים, מחויבות והקמת משפחה. בניית קשר זוגי היא תהליך הדרגתי המחייב ויתורים כאלה או אחרים מכל אחד מהצדדים, ששיאו הוא הקמת משפחה, בדרך של נישואים או בדרכים אחרות. קשר זוגי מגיע לסיומו בהחלטה של אחד הצדדים לסיימו, או בהסכמה ביניהם על סיום הקשר. כאשר הזוגיות הפכה לקשר פורמלי באמצעות נישואים, פירוקה דורש אף הוא צעד פורמלי של גירושים. זוגיות היא סטטוס, ולכן יש לה משמעויות פורמליות גם ללא מיסוד פורמלי. היותם של בני זוג ידועים בציבור – סטטוס המשקף זוגיות הדוקה, נובע מהתנהגותם היומיומית, ללא כל צעד פורמלי או טקס המלווים זאת. התנאים הנדרשים להכרה בזוגיות תלויים בהקשר. בפקודת מס הכנסה, למשל, מוגדר בן זוג: "אדם נשוי החי ומנהל משק בית משותף עם מי שהוא נשוי לו", כלומר נדרשת פורמליות גבוהה (נישואים) וגם התנהגות הולמת (ניהול משק בית משותף). קיימות דרכים אחדות לשפר זוגיות וקשרים בין־אישיים, ובהן פנייה לסקסולוג או יועץ זוגי. יחסים אינטימיים, הוא מושג שלעיתים מבולבל עם יחסים מיניים. אינטימיות היא קרבה רגשית עמוקה, והיא קיימת בין אצל אנשים מאוד קרובים, המחבבים מאוד זה את זה, בין אם היחסים כוללים יחסים מיניים ובין אם לא. יחסים אינטימיים מהווים תפקיד מרכזי בחיי האדם; לבני האדם יש רצון אוניברסלי להיות שייכים ולאהוב, והוא מתממש ביחסים אינטימיים. המאפיינים של יחסים אינטימיים כוללים התנהגות מתמשכת של יחסי גומלין וחשיפה הדדית, התקשרות שחוזרת על עצמה, משיכה רגשית והגשמה. יחסים אינטימיים לא חייבים להיות רק בזוגיות והם קיימים גם באהבת רֵעים. יש מספר שלבים ליחסים אינטימיים: ההתחלה של שלבי ההתפתחות (משיכה ומפגשים ראשונים), תחזוק המשיכה והקשר (סלחנות), תחזוק הלחץ (קונפליקט שמתפתח או בגידה), וסיום (מודל של פתרון). ניתן למסד קשרים חברתיים זוגיים בין שני אנשים במגוון דרכים, בין המוכרות שבהן: נישואים נישואים חד-מיניים ידועים בציבור בבעלי חיים הזוגיות מתבטאת במגוון רחב מאוד של דרכים, החל בזוגיות חד־פעמית לשם הזדווגות בעונת הרבייה, שהיא המודל השכיח בעולם החי וכלה במקרים של נאמנות הדדית ובפיתוח קשרים ארוכי טווח, גם בין בני אותו המין. החיבה הפיזית עשויה להתבטא בין השאר במחוות של אהבה ובהזדווגות, והמחויבות מתבטאת בגידול משותף של הצאצאים, בדאגה ובשמירה משותפת עליהם ואחד על השני. פנויים פנויות קשרים בין-אישיים מונוגמיה פוליגמיה פוליאמוריה העתקת בחירת בן זוג על זוגיות והורות – הורים ברשת, 2014 רונית דומקה, האהבה מעבר לפינה: אם תורידו אפליקציה - תדעו איפה היא בדיוק, באתר TheMarker‏, 15 בינואר 2015 יובל סער וחגית סעד, האם אנחנו יודעים הכל על בני הזוג שלנו?, באתר הארץ, 18 בפברואר 2011 מרים דישון-ברקוביץ, בחירת בני זוג ושביעות רצון מחיי הנישואין, באתר הספרייה הווירטואלית של מטח מתוך Miller, Rowland & Perlman, Daniel (2008). Intimate Relationships (5th ed.). McGraw-Hill. ISBN 978-0073370187
מחלף בר-אילן

המונח "צומת בר-אילן" מפנה לכאן. לערך העוסק בצומת בירושלים, ראו צומת בר-אילן (ירושלים). מחלף בר-אילן הוא מחלף הנמצא על כביש 4, ומהווה את קצהו המערבי של כביש 471. המחלף נמצא סמוך לאוניברסיטת בר-אילן, ומכאן שמו. הכניסות והיציאות ממחלף זה משותפות גם למחלף אלוף שדה. המחלף נפתח לתנועה בשנת 1994‏, במסגרת מחלוף חלקו המרכזי של כביש 4, המכונה "כביש גהה". עד אז היה במקום צומת, שבו שררו באופן קבוע עומסי תנועה רבים[דרוש מקור]. בתחילה חיבר המחלף לכיוון מזרח את כביש 4 עם "דרך בר-אילן", דרך מקומית העוברת בין גבעת שמואל וקריית אונו. ב-10 באוקטובר 2002 אירע פיגוע סמוך למחלף. באוקטובר 2007 התווסף למחלף קישור לכביש 471 עם פתיחת חלקו המערבי של הכביש[דרוש מקור]. לשם כך שופץ המחלף והורחב, על מנת להגדיל את קיבולת כלי התחבורה העוברים בו[דרוש מקור]. המחלף מורכב משני גשרים גדולים המאפשרים פניות שמאלה. האחד, מכביש 4 בכיוון דרום לעבר כביש 471 בכיוון מזרח, והשני מכביש 471 בכיוון מערב לעבר כביש 4 בכיוון דרום. בניגוד למקובל ברוב המחלפים, הנוסעים בכביש 471 לכיוון מערב והרוצים להגיע צפונה צריכים לנסוע בשני הנתיבים השמאליים, בעוד הנוסעים דרומה צריכים לנסוע בשני הנתיבים הימניים. מדיה וקבצים בנושא מחלף בר-אילן בוויקישיתוף אתר החברה הלאומית לדרכים בישראל, סעיף בדרכים / מחלפים אטילה שומפלבי, הרוגה בפיגוע בבר-אילן, באתר ynet, 10 באוקטובר 2002
וסטמינסטר

וסטמינסטר (למפת לונדון מוגדלת)   קנט סארי ברקשייר בקינגהאם הרטפורדשייר אסקס וסטמינסטר (למפת לונדון רגילה)   קנט סארי בר. בקי. הרטפורדשייר אסקס וסטמינסטר (למפת הסיטי של וסטמינסטר רגילה)   הפרלמנט הבריטי וסטמינסטר (למפת הסיטי של וסטמינסטר מוגדלת)   הפרלמנט הבריטי וסטמינסטר וסטמינסטר (באנגלית: Westminster) הוא שמה של שכונה במרכז לונדון בירת הממלכה המאוחדת. שכונה זו נמצאת ברובע וסטמינסטר של העיר. ברובע ממוקם ארמון וסטמינסטר - מקום מושבו של הפרלמנט הבריטי. האזור המכונה "וסטמינסטר" הוא האזור הנמצא סביב מנזר וסטמינסטר - וקרוי על שמה של הקתדרלה שבמרכז המנזר - "הקתדרלה (מינסטר) המערבית (וסט)". אזור זה משמש מזה כאלף שנים כמושב ממשלת בריטניה. העיר שהתפתחה סביב הקתדרלה נקראת על שמה הסיטי של וסטמינסטר - לימים רובע של לונדון הכולל את אזורי סנט מרילבון ופדינגטון. וסטמינסטר התפתחה סביב אי שנקרא אי ת'ורני עליו נבנה מנזר וסטמינסטר. האזור הפך למרכז שלטוני בעקבות הנוהג של המלכת מלכי אנגליה במנזר. בשנת 1050 נבנה במקום ארמון וסטמינסטר עבור בית המלוכה, לאחר הכיבוש הנורמני של אנגליה בשנת 1066 הפך הארמון למרכז השלטון באנגליה ובית המגורים העיקרי של בית המלוכה. הארמון אף שימש את הפרלמנט הבריטי ובתי המשפט של אנגליה - וכך התפתחו באזור לונדון שני מרכזים נפרדים - מרכז פוליטי / שלטוני בווסטמינסטר ומרכז כלכלי בסיטי. במהלך השנים עבר בית המלוכה להתגורר בארמונות אחרים (אך שב לרובע וסטמינסטר בראשית המאה ה-20 עם הרחבת ארמון בקינגהאם), וכן בתי המשפט עברו לבניין בתי המשפט המלכותיים, אולם ארמון וסטמינסטר נותר מקום מושבה של הרשות המחוקקת הבריטית ומרכז השלטון (משכן הרשות המבצעת) נותר במקום בו עמד ארמון וייטהול הסמוך (כיום רחוב וייטהול). כיום, מסיבה זו, השם "וסטמינסטר" מסמל את שיטת הממשל ואת גופי השלטון והחקיקה בבריטניה, והשם "וייטהול" מתאר את כלל גופי המנהל הציבורי השונים. אתר האינטרנט הרשמי של וסטמינסטר סר וולטר בזנט, ג'רלדין אדית' מיטון וא. מוריי סמית', וסטמינסטר, 1902 מתוך פרויקט גוטנברג